CELEX: 32014R0743
Language: hr
Date: 2014-07-09 00:00:00
Title: Uredba Komisije (EU) br. 743/2014 оd 9. srpnja 2014. o zamjeni Priloga VII. Uredbi (EU) br. 601/2012 u pogledu minimalne učestalosti analiza  Tekst značajan za EGP

10.7.2014   
            
            
               HR
            
            
               Službeni list Europske unije
            
            
               L 201/1
            
         UREDBA KOMISIJE (EU) br. 743/2014
   оd 9. srpnja 2014.
   o zamjeni Priloga VII. Uredbi (EU) br. 601/2012 u pogledu minimalne učestalosti analiza
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i izmjeni Direktive Vijeća 96/61/EZ (1), a posebno njezin članak 14. stavak 1.,
   budući da:
   
               (1)
            
            
               Prilogom VII. Uredbi Komisije (EU) br. 601/2012 (2) utvrđuje se minimalna učestalost analize relevantnih goriva i materijala koje operatori provode radi utvrđivanja faktora izračuna.
            
         
               (2)
            
            
               Člankom 35. Uredbe (EU) br. 601/2012 predviđa se da Prilog VII. toj Uredbi treba redovito revidirati, a prvi put najkasnije u roku od dvije godine od stupanja na snagu Uredbe (EU) br. 601/2012.
            
         
               (3)
            
            
               Prilog VII. Uredbi (EU) br. 601/2012 trebalo bi izmijeniti kako bi se razjasnile klasifikacija i kategorizacija goriva i materijala navedenih u Prilogu u cilju poboljšanja dosljednosti u pogledu primjene odgovarajućih faktora koji se koriste pri izračunu emisija.
            
         
               (4)
            
            
               Radi jasnoće primjereno je zamijeniti Prilog VII. Uredbi (EU) br. 601/2012.
            
         
               (5)
            
            
               Uredbu (EU) br. 601/2012 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za klimatske promjene,
            
         DONIJELA JE OVU UREDBU:
   Članak 1.
   Prilog VII. Uredbi (EU) br. 601/2012 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. srpnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 275, 25.10.2003., str. 32.
   
   
      (2)  Uredba Komisije (EU) br. 601/2012 od 21. lipnja 2012. o praćenju i izvješćivanju o emisijama stakleničkih plinova u skladu s Direktivom 2003/87/EZ Europskog parlamenta i Vijeća (SL L 181, 12.7.2012., str. 30.).
   
      PRILOG
      
         
            „PRILOG VII.
            Minimalna učestalost analiza (članak 35.)
            
                        Gorivo/materijal
                     
                     
                        Minimalna učestalost analiza
                     
                  
                        Prirodni plin
                     
                     
                        Najmanje jednom tjedno
                     
                  
                        Ostali plinovi, osobito sintetski plin i procesni plinovi kao što su rafinerijski miješani plin, koksni plin, plin iz visokih peći i konvertorski plin
                     
                     
                        Najmanje jednom dnevno – s pomoću odgovarajućih postupaka u različitim dijelovima dana
                     
                  
                        Loživa ulja (primjerice lako, srednje, teško loživo ulje, bitumen)
                     
                     
                        Svakih 20 000 tona goriva i najmanje šest puta godišnje
                     
                  
                        Ugljen, koksni ugljen, petrol-koks, treset
                     
                     
                        Svakih 20 000 tona goriva/materijala i najmanje šest puta godišnje
                     
                  
                        Ostala goriva
                     
                     
                        Svakih 10 000 tona goriva i najmanje četiri puta godišnje
                     
                  
                        Neobrađeni kruti otpad (čisti fosilni ili miješani fosilni s biomasom)
                     
                     
                        Svakih 5 000 tona otpada i najmanje četiri puta godišnje
                     
                  
                        Tekući otpad, prethodno obrađeni kruti otpad
                     
                     
                        Svakih 10 000 tona otpada i najmanje četiri puta godišnje
                     
                  
                        Karbonatni minerali (uključujući vapnenac i dolomit)
                     
                     
                        Svakih 50 000 tona materijala i najmanje četiri puta godišnje
                     
                  
                        Gline i škriljevci
                     
                     
                        Količina materijala koja odgovara 50 000 tona CO2 i najmanje četiri puta godišnje
                     
                  
                        Ostali materijali (primarni proizvod, poluproizvod i konačni proizvod)
                     
                     
                        Ovisno o vrsti materijala i varijacijama, količina materijala koja odgovara 50 000 tona CO2 i najmanje četiri puta godišnje”